次韵王適兄弟送文務光還陳
作者：蘇轍
朝代：宋

paragraphs: 三君皆親非復客，執手河梁我心惻。
倚門耿耿夜不眠，挽袖匆匆有難色。
君歸使我勞魂夢，落葉鳴階自相擁。
君家西歸在新歲，此行未遠心先恐。
故山萬里知何許，我欲因君亦歸去。
清江彷彿釣魚船，修竹平生讀書處。
青衫白髮我當歸，咀噍式微慚古詩。
少年勿作老人調，被服榮名慰所思。